CELEX: 52012PC0623
Language: lv
Date: 2012-10-19
Title: Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (pieteikums EGF/2011/013 DK/Flextronics no Dānijas)

|
			
		
		
		52012PC0623
		
			Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (pieteikums EGF/2011/013 DK/Flextronics no Dānijas) /* COM/2012/0623 final */
			
				
		
		
			
			   	PASKAIDROJUMA RAKSTS
Eiropas Parlamenta, Padomes un Komisijas 2006. gada
17. maija Iestāžu nolīguma par budžeta disciplīnu un
pareizu finanšu pārvaldību[1]
28. punkts ļauj ar elastīguma mehānisma starpniecību
izmantot Eiropas Globalizācijas pielāgošanās fonda (EGF)
līdzekļus maksimāli 500 miljonu euro apmērā
gadā papildus finanšu shēmas attiecīgajām
pozīcijām.
EGF ieguldījumiem
piemērojamie noteikumi ir izklāstīti Eiropas Parlamenta un
Padomes 2006. gada 20. decembra Regulā (EK) Nr. 1927/2006
par Eiropas Globalizācijas pielāgošanās fonda izveidi[2].
Dānija 2011. gada 21. decembrī
iesniedza pieteikumu EGF/2011/013 DK/Flextronics par EGF finansiālo
ieguldījumu pēc darbinieku atlaišanas no darba
uzņēmumā Flextronics International Denmark A/S
(turpmāk “Flextronics Denmark”) Dānijā.
Pēc šā pieteikuma rūpīgas
pārbaudes Komisija saskaņā ar Regulas (EK) Nr. 1927/2006
10. pantu secināja, ka regulā noteiktie finansiālā
ieguldījuma saņemšanas nosacījumi ir izpildīti.
PIETEIKUMA KOPSAVILKUMS UN ANALĪZE
 Pamatdati ||   
 EGF atsauces Nr. || EGF/2011/013 
 Dalībvalsts || Dānija 
 2. pants || c) 
 Galvenais uzņēmums || Flextronics International Denmark A/S 
 Piegādes un pakārtotās ražošanas uzņēmumi || 0 
 Pārskata periods || 1.7.2011.–31.10.2011. 
 Datums, kad sāk sniegt individualizētos pakalpojumus || 21.3.2012. 
 Pieteikuma iesniegšanas datums || 21.12.2011. 
 Atlaisto darbinieku skaits pārskata periodā || 216 
 Atlaisto darbinieku skaits pirms un pēc pārskata perioda || 87 
 Kopējais to atlaisto darbinieku skaits, kuri ir tiesīgi saņemt atbalstu || 303 
 To atlaisto darbinieku skaits, kuri varētu piedalīties pasākumos || 153 
 Izdevumi par individualizētajiem pakalpojumiem (EUR) || 1 972 381 
 Izdevumi par EGF īstenošanu[3] (EUR)   || 136 712 
 Izdevumi par EGF īstenošanu (%) || 6,48 
 Kopējais budžets (EUR) || 2 109 093 
 EGF ieguldījums (65 %) (EUR) || 1 370 910 
1.           Pieteikums tika iesniegts
Komisijai 2011. gada 21. decembrī, un 2012. gada 23. augustā
tika iesniegta papildu informācija.
2.           Pieteikums atbilst
Regulas (EK) Nr. 1927/2006 2. panta a) punkta
nosacījumiem par EGF izmantošanu, un tas tika iesniegts
minētās regulas 5. pantā paredzēto 10 nedēļu
laikā.
Saikne starp atlaišanas gadījumiem
un nozīmīgām strukturālām pārmaiņām
pasaules tirdzniecības modeļos globalizācijas vai pasaules
finanšu un ekonomikas krīzes ietekmē
3.           Dānija apgalvo, ka atlaišana
uzņēmumā Flextronics Denmark ir tiešas sekas
nozīmīgām strukturālām pārmaiņām
pasaules tirdzniecības modeļos tādu pakalpojumu jomā, ko
sniedz Flextronics Denmark, t. i., projektēšanas un
elektronikas ražošanas pakalpojumi oriģinālo elektronisko iekārtu
ražotājiem. 
4.           Flextronics International
Denmark A/S (uzņēmuma pilns nosaukums) 2004. gadā tika
izveidots kā daļa no Flextronics International Ltd., kas
reģistrēts 1990. gadā Singapūrā un izveidojies no
sākotnēji ASV uzņēmuma, kas 1969. gadā
dibināts t.s. Silīcija ielejā. Saskaņā ar vietnē circuitsassembly.com[4] pieejamo informāciju Flextronics
2011. gadā ieņēmumu griezumā globāli bija otrais
lielākais elektronikas ražošanas pakalpojumu (EMS)
uzņēmums.
5.           Nesenajai tendencei, kas
raksturīga elektronisko iekārtu ražošanas jomā, proti,
pārcelt ražotnes uz Āziju, sekoja arī Flextronics, kad
Singapūras galvenajā birojā nolēma slēgt Dānijas
uzņēmumu, vienlaikus paplašinot darbību ārpus Eiropas. Flextronics
International Ltd. attīstības plānā galvenā
uzmanība veltīta milzīgu ražotņu izveidei
Dienvidamerikā un Dienvidaustrumāzijā[5]. 
6.           Flextronics Denmark bija
svarīgs tādu iespiedshēmu plates (PCB) ražotājs, kas
ir plaši izmantotas sastāvdaļas jebkādās elektroniskās
iekārtās, piemēram, viedkartes, elektroniskās spēles,
digitālās kameras, mobilie tālruņi, personālo datoru
elektronika utt. Uzņēmums šīs produkcijas ražošanu kā
ārpakalpojumu bija uzticējis meitas uzņēmumam Multek,
vienam no pazīstamākajiem PCB piegādātājiem
pasaulē, nodrošinot standartizētus savienojamības
risinājumus elektroniskajā rūpniecībā, tāpēc
Flextronics International Ltd. vairs neinteresēja Flextronics
Denmark izlaide un attiecīgais Eiropas PCB tirgus.
7.           Uzņēmums Multek
dibināts 1978. gadā, un patlaban tajā nodarbināti
vairāk nekā 12 000 darbinieku desmit ražotnēs četros
dažādos kontinentos. Eiropā palikuši tikai 420 darbinieki (Rigid
PCB Manufacturing-Germany) un ASV – 370, savukārt Ķīnā
ražotnes attīstās ļoti strauji (ar 10 900 darbiniekiem),
apgādājot plaukstošo elektronikas nozari Dienvidāzijā.
8.           Japānā un
Āzijas un Klusā okeāna reģionā kopā ir
lielāks globālā PCB tirgus īpatsvars nekā
Indijā un Ķīnā. Galvenais iemesls, kāpēc šo
valstu nozīme pieaug, ir elektronikas ražošanas straujā
paplašināšanās šajās valstīs, kas lielā mērā
saistīts ar darbaspēka un ražošanas izmaksu priekšrocībām[6].
9.           Ņemot vērā šos
apstākļus un sarūkošo elektronikas ražošanas tirgu Eiropā
kopumā un īpaši PCB tirgu, galvenajā birojā 2011. gada
augustā pieņēma lēmumu par Flextronics Denmark
slēgšanu.
Atlaišanas gadījumu skaita
pierādījums un atbilstība 2. panta c) apakšpunkta
kritērijiem
10.         Dānija iesniedza šo
pieteikumu saskaņā ar Regulas (EK) Nr. 1927/2006 2. panta
c) apakšpunkta intervences kritērijiem, kuri ar attiecīgās
dalībvalsts pienācīgu pamatojumu izņēmuma gadījumos
ļauj dalībvalstīm iesniegt pieteikumu par EGF
ieguldījumu arī tad, ja a) un b) apakšpunktā
izklāstītie intervences kritēriji nav pilnībā
izpildīti, bet ja darbinieku atlaišana īpaši negatīvi
ietekmēs nodarbinātību un vietējo ekonomiku.
11.         Pieteikumā minēti 216 atlaišanas
gadījumi Flextronics International Denmark A/S četru
mēnešu pārskata periodā no 2011. gada 1. jūlija
līdz 31. oktobrim un vēl 87 atlaišanas gadījumi
ārpus pārskata perioda, taču saistībā ar to pašu
kolektīvās atlaišanas procedūru. Visi 303 atlaišanas
gadījumi aprēķināti saskaņā ar Regulas (EK)
Nr. 1927/2006 2. panta otrās daļas pirmo ievilkumu.
12.         Dānija apgalvo, ka
pieteikums ir iesniegts ārkārtas apstākļos, un pamato EGF
atbalsta pieprasījumu ar to, cik svarīgs šis darba devējs ir
vietējā darba tirgū, kopējo darba tirgus situāciju
Skives pašvaldībā, kā arī demogrāfiskajām
tendencēm. Flextronics Denmark slēgšana notika pēc
vairāku citu svarīgu šīs jomas darba devēju darbības
slēgšanas vai pārvietošanas, piemēram, Metallic, Nørhaven,
Jamo, Royal Greenland, Bodisen un Danish Crown. Dānijas
iestādes apstiprina, ka slēgšanas brīdī Flextronics
Denmark bija vissvarīgākais rūpnieciskais darba devējs
pašvaldībā.
13.         Dānijas iestādes
arī apgalvo, ka šī lieta ir ārkārtas gadījums,
ņemot vērā to, ka Skives pašvaldība ietilpst Midtjylland
reģionā, kuru pēdējos divos gados jau negatīvi
ietekmēja globalizācija un kuram tika lūgts EGF atbalsts
gan 2010. gadā, gan 2012. gadā (EGF/2010/017 un EGF/2012/003).
Abos gadījumos tika atlaisti darbinieki Vestas grupā, proti,
atlaida 813 darbiniekus laikposmā no 2009. gada jūnija līdz
2010. gada martam un vēl 569 darbiniekus 2012. gadā.
Izņemot darbiniekus pašvaldībā Varde (Dienviddānijas
reģions), visus pārējos darbiniekus atlaida Midtjylland
reģionā, kur atrodas Skives pašvaldība. Tas vēl vairāk
ierobežo Flextronics atlaisto darbinieku iespējas darba tirgū.
14.         Bez ierobežotajām darba
tirgus iespējām Skives pašvaldībā bija vērojama
skaidrāk izteikta negatīva tendence bezdarba rādītāju
ziņā salīdzinājumā ar Midtjylland reģionu
un Vestjylland apgabalu kopumā. Pilna laika bezdarba
rādītājs 2011. gada novembrī Skivē bija 5,6 %,
savukārt 2012. gada martā tas pieauga līdz 7 %, bet
attiecīgie rādītāji Midtjylland 2011. gada
novembrī bija 5,2 % un 2012. gada martā 6 % (5% un 6% Vestjylland
apgabalā tajā pašā pārskata periodā).
15.         Darbavietu skaits
rūpniecībā Skives pašvaldībā 2006.–2011. gada
samazinājās par 35 %. 2008.–2010. gadā darbu
zaudējušo tur bija ievērojami vairāk (7,5 %) nekā
pārējā Dānijā kopumā (4 %) vai jo īpaši
Midtjylland reģionā (4,5 %). 
16.         Skives pašvaldībā ir
vairāk nekvalificētāku darbinieku (20,1 %)
salīdzinājumā ar Dānijā kopumā (18,1 %).
Tāpat ir vairāk (35,5 %) darbinieku, kam ir tikai pamatskolas
izglītība; attiecīgā rādītājs Dānijai
kopumā ir 29,3 %. 
17.         2010. gada darba tirgus
rādītāji liecina, ka 2,2 % pašvaldības
iedzīvotāju bija bezdarbnieki, 3 % uz laiku nebija darba, bet 20 %
bija nodarbināti kā zemas kvalifikācijas darbaspēks un
tikai 4,6 % bija nodarbināti kā augsti kvalificēti darbinieki.
Atlaišanas Flextronics Denmark uzskatāmas par darba tirgus
situācijas tālāku pasliktinājumu Skives darba tirgū jo
īpaši attiecībā uz mazkvalificētiem darbiniekiem. 
18.         Dānijas iestādes
atsaucas arī uz ievērojamo demogrāfiskās struktūras
pasliktināšanos kopš 2006. gada, kad sākās
nodarbinātības kritums ražošanā, jo gan jaunāki, gan
labāk izglītoti strādājošie devās prom no
pašvaldības, izvēloties jaunu darbu citur. Ņemot vērā
minētos apstākļus, Dānijas iestādes novērtē
turpmāko darba tirgus attīstību kā apdraudētu un
tāpēc vēlas paaugstināt Flextronics atlaisto
darbinieku kvalifikāciju, lai nodrošinātu tiem attiecīgas darba
iespējas Skives pašvaldībā.
19.         Šajos apstākļos var
uzskatīt, ka atlaišanām ir vērā ņemama negatīva
ietekme uz aprakstīto ekonomisko situāciju reģionālajā
un vietējā līmenī.
Paskaidrojums par atlaišanas
neparedzamību
20.         Dānijas iestādes
apgalvo, ka darbinieku atlaišana bijusi neparedzēta, jo Flextronics
Denmark A/S no 2004. gada līdz 2011. gadam attīstījās
ļoti labi 2010. gadā uzņēmumā bija
nodarbināti 420 darbinieki, un tas bija lielākais
rūpnieciskais darba devējs Skives pašvaldībā. 2010. gada
pārskatā Flextronics Denmark informēja par
pārpalikumu 11,2 miljoniem Dānijas kronu (aptuveni 1,5 miljoni
euro). 
21.         Ņemot vērā
lieliskos ekonomiskos rādītājus, pilnīgi negaidīts
bija galvenā biroja lēmums 2011. gada sākumā sākt
atlaist darbiniekus Skivē, jo bija zaudēta interese par Dānijas
tirgu. Lai gan vadība centās glābt uzņēmumu,
izmantojot jaunu stratēģiju un produkcijas dažādošanu, 2011.
gada augustā Flextronics Int. Ltd nolēma slēgt
rūpnīcu Skivē.
To uzņēmumu
identifikācija, kuri atlaiž darbiniekus, un darbinieki, kuriem
paredzēta palīdzība
22.         Pieteikums attiecas uz 303 atlaistiem
darbiniekiem uzņēmumā Flextronics Denmark, paredzot, ka 153 darbinieki
piedalīsies pasākumus. 
23.         To darbinieku iedalījums,
kuriem paredzēts sniegt palīdzību
 Kategorija || Skaits || Procenti 
 Vīrieši || 72 || 47,06 
 Sievietes || 81 || 52,94 
 ES pilsoņi || 150 || 98,04 
 Personas, kas nav ES pilsoņi || 3 || 1,96 
 Vecumā no 15 līdz 24 gadiem || 5 || 3,27 
 Vecumā no 25 līdz 54 gadiem || 118 || 77,12 
 Vecumā no 55 līdz 64 gadiem || 30 || 19,61 
 Vecāki par 64 gadiem || 0 || 0,00 
24.         No darbiniekiem, kuriem
paredzēta palīdzība, septiņiem ir ilgstošas veselības
problēmas vai invaliditāte.
25.         Sadalījums pa profesiju
kategorijām
 Kategorija || Skaits || Procenti 
 Vadītāji || 3 || 1,96 
 Vecākie speciālisti || 3 || 1,96 
 Speciālisti || 20 || 13,07 
 Ierēdņi || 6 || 3,92 
 Kvalificēti strādnieki un amatnieki || 10 || 6,54 
 Iekārtu un mašīnu operatori || 110 || 71,89 
 Vienkāršās profesijas || 1 || 0,65 
26.         Dānija saskaņā
ar Regulas (EK) Nr. 1927/2006 7. pantu ir apliecinājusi, ka
tā piemēroja sieviešu un vīriešu līdztiesības un
nediskriminēšanas politiku un ka tā tiks piemērota arī
turpmāk dažādajos īstenošanas posmos jo īpaši saistībā
ar piekļuvi EGF līdzekļiem.
Attiecīgās teritorijas,
tās iestāžu un ieinteresēto personu raksturojums
27.         Skives pašvaldība atrodas
lauku apgabalā Midtjylland reģiona ziemeļrietumos.
Pēdējos gados pakāpeniski ir samazinājies
iedzīvotāju skaits, un 2011. gadā šeit dzīvoja 47 928 iedzīvotāji.
Pašvaldība aptver 690,7 km2, un iedzīvotāju
blīvums ir 69,5 iedzīvotāji uz vienu km2. Lai gan
Skive atrodas attālā Dānija lauku reģionā,
rūpniecībai ir bijusi izšķiroša nozīme, jo trīs no
desmit privātajā sektorā nodarbinātajiem strādāja
rūpniecībā. Taču kopš 2006. gada nozīmīgas
rūpniecības nozares ir pārtraukušas darbību un
laikposmā no 2008. gada līdz 2010. gadam Skive ir
zaudējusi aptuveni 2000 darbavietas rūpniecībā, dažas
no tām globalizācijas dēļ. 2011. gada jūnijā
12% 3F locekļu (arodbiedrība, kas pārstāv
strādājošos ar zemu kvalifikāciju) bija bez darba.
Analīzē, kurā parādīts, kādas kvalifikācijas
darbinieki līdz 2020. gadam būs vajadzīgi Midtjylland
reģionā, tika noteiktas šādas jaunas izaugsmes jomas:
enerģētika un vide, medicīnas/veselības IKT, tūrisms
un pārtikas ražošana[7].
28.         Dānija īstenoja
plašu vietējo un reģionālo pašvaldību reformu 2007. gadā,
kuras rezultātā pašvaldības iestādēm tika
piešķirts vairāk pilnvaru. Tām ir jauni un specifiski
pienākumi attiecībā uz nodarbinātību. Pašvaldību
līmenī ir izveidoti darba centri, lai pilsoņiem un
uzņēmumiem nodrošinātu kopēju piekļuves punktu
publiskās nodarbinātības iespējām. Turklāt
vietējā, reģionālā un valsts līmenī ir
izveidotas nodarbinātības padomes, kas pārstāv
ieinteresētās personas darba tirgū.
29.         Šā pieteikuma
vajadzībām galvenā ieinteresētā persona ir Skives
pašvaldība. Citas ieinteresētās personas ir minētas 37. punktā.
Sagaidāmā atlaišanas
gadījumu ietekme uz nodarbinātību vietējā
mērogā, reģionā vai valstī
30.         Flextronics Denmark
bija lielākais gan augsti kvalificētu, gan zemi kvalificētu
darba vietu piedāvātājs pašvaldībā. Flextronics
tika slēgts pēc tam, kad iepriekšējos gados tika slēgti
vairāki citi ražošanas uzņēmumi, t.i., Metallic Nørhaven
Jamo, Royal Greenland, Bodisen and Danish Crown, kuri slēgti vai
pārvietoti ārpus reģiona.
31.         Pēc šādām
uzņēmumu slēgšanām labāk izglītotie darbinieki
pārcēlās uz citiem rūpniecības reģioniem,
savukārt sliktāk izglītotie un mazkvalificētākie cilvēki
drīzāk palika reģionā un kļuva par bezdarbniekiem.
Aptuveni 190 atlaistajiem darbiniekiem no Flextronics Denmark ir
zema kvalifikācija, tāpēc mazkvalificēto darbinieku
īpatsvars pašvaldībā, iespējams, palielināsies par
aptuveni diviem procentu punktiem. 
32.         Reģiona Midjutland
attiecīgās nodarbinātības iestādes 2012. gada
maijā publicēja apsekojumu par situāciju darba tirgū,
kurā tās skaidri norāda, ka nekvalificētos darbiniekus –
gan vīriešus, gan sievietes – apdraud lielāks ilgstošs bezdarbs
salīdzinājumā ar citām grupām. Ņemot
vērā lielo mazkvalificēto strādnieku īpatsvaru no Flextronics,
ir lielāks risks, ka šie darbinieki ilgāk būs bez darba.
33.         Vietējās
iestādes noteica, ka ir tieša saikne starp atlaisto darbinieku
izglītības līmeni un demogrāfisko situāciju
pašvaldībā, tāpēc tās prognozēja, ka var
izveidoties apburtais loks ar zemu izglītības līmeni →
bezdarbu → demogrāfiskās situācijas pasliktināšanos,
un cenšas to novērst, papildus saviem centieniem izmantojot EGF
resursus. 
Saskaņota individualizēto
pakalpojumu pakete, kas jāfinansē, un tās paredzamo izmaksu
sadalījums, tostarp tās papildināmība ar struktūrfondu
finansētiem pasākumiem
34.         Visi šie Dānijas iestāžu
ierosinātie pasākumi ir saistīti, veidojot saskaņotu
individualizēto pakalpojumu paketi, kuru mērķis ir darba
tirgū atkal integrēt atlaistos darbiniekus.
–     
Jau iegūto kvalifikāciju un
kompetenču novērtējums kā veids,
ar ko saīsināt (jaunas) formālas kvalifikācijas
iegūšanu – individuāli vai grupās. Gaidāms, ka šis
novērtējums ir īpaši svarīgs nekvalificētiem
darbiniekiem.
–     
Apmācības un izglītības
darbības
–                   
Attiecībā uz nekvalificētiem
darbiniekiem vispārējās
izglītības pasākumu apvienojums kā veids, lai iegūtu
piekļuvi profesionālajai izglītībai vai pabeigtu
profesionālo izglītību; lasīšanas/rakstīšanas prasmju
un aritmētikas apmācība; profesionālā
apmācība nozarēs ar labām darba iespējām un
turpmākās izglītības/profesionālās
apmācības kursi, t. i., jaunu nozaru pamata kvalifikācijas
un attiecīgo sertifikātu iegūšana
–                   
Attiecībā uz kvalificētiem darba
ņēmējiem (tostarp biroja
personālu) dažādi izglītības/pieaugušo izglītības
veidi, lai paaugstinātu darbinieku kvalifikācijas līmeni
tajā pašā nodarbošanās jomā, piemēram,
kvalificēts amatnieks kļūt par tehniķi; īpaši kursi,
lai iegūtu papildu prasmes vai sertifikātus un jaunu
vispārējo vai profesionālo izglītību ar nolūku
mainīt nodarbošanos vai nozari
–                   
Attiecībā uz vadītājiem,
inženieriem un tehniķiem individualizētā
paketē paredzēti īpaši kursi, lai iegūtu papildu vai
formālu kvalifikāciju piemēram, sertifikātus projektu
vadībai un citās radniecīgās jomās.
Tiek ņemtas
vērā atsevišķo darbinieku ilgtermiņa
nodarbinātības perspektīvas, tāpēc apmācību
un izglītības pasākumus paredzēts koncentrēt –
taču neierobežot – nozarēs ar attīstības potenciālu,
kā noteikts, veicot jaunākos izvērtējumus.
–     
Uzņēmējdarbību jo īpaši atbalsta ar divpakāpju procesu, kas
jāīsteno sadarbībā ar vietējo
uzņēmējdarbības un tūrisma centru. Pirmais posms
šajā procesā ir sākotnējs kurss, kurā
izvērtēs iespējamā uzņēmēja potenciālu.
Tikai pēc pozitīva iznākuma būs jāīsteno otrais
posms; tas ietvers uzņēmējdarbības plāna izstrādi
kopā ar individuālām konsultācijām, informatīviem
pasākumiem un sanāksmēm ar attiecīgām tīkla
grupām.
–     
Individuāla iekārtošana darbā. Tā būs paredzēta tādiem darbiniekiem ar
profesionālām vai vadības prasmēm, kuriem atbilstošā
laikā pēc aiziešanas no Flextronics nebūs izdevies atrast
jaunu darbu. Pamatdoma ir palīdzēt cilvēkiem, kuriem jau ir
vajadzīgā kvalifikācija, bet kuriem nav izdevies atrast jaunu
darbu. Katram darbiniekam palīdzēs profesionāls
nodarbinātības konsultants, kurš uz kādu laiku darbosies kā
darbinieka konsultants un partneris viņa darba meklējumos.
Mērķis ir palīdzēt šiem darbiniekiem iespējami
ātri gūt maksimālus panākumus darba meklējumos.
–     
Dienas nauda. To katru
dienu izmaksās visiem paredzētajiem darbiniekiem, kuri aktīvi
piedalās EGF pasākumos. Pabalstus piešķirs uz
konkrēta pasākuma ilgumu, un tie būs neatņemama aktīvo
darba tirgus pasākumu sastāvdaļa, kuru mērķis ir
atlaisto darbinieku nodarbināmība ilgtermiņa
perspektīvā, kā arī kvalifikācijas un kompetences
uzlabošana.
35.         Izdevumi par EGF
īstenošanu, kas ietverti pieteikumā saskaņā ar Regulas (EK)
Nr. 1927/2006 3. pantu, attiecas uz sagatavošanas un
administratīvajiem pasākumiem, pārvaldības,
informēšanas un reklāmas pasākumiem, kā arī uz
novērtēšanas un kontroles pasākumiem. Izņemot bukletus,
vietni un vispārīgas informācijas darbības, tiks vākta
informācija par veiksmīgas darbības gadījumiem un laiku pa
laikam tos nodos presei un sabiedrībai. Nobeiguma seminārā
analizēs EGF atbalstu šajā lietā. Īstenošanas
izdevumu īpatsvars (6,48 %) kopējos izdevumos ir lielāks
nekā parasti, jo tas ir relatīvi mazs gadījums, lai gan dažas
izmaksas absolūtā izteiksmē ir līdzīgas tām,
kuras vajadzīgas lielāka gadījuma pārvaldībai.
Novērtēšanas izdevumi ietver neatkarīga konsultanta
pakalpojumus.
36.         Individualizētie
pakalpojumi, kurus piedāvā Dānijas iestādes, ir aktīvi
darba tirgus pasākumi, kas ir piemērotas darbības, kuras
definētas Regulas (EK) Nr. 1927/2006 3. pantā.
Saskaņā ar Dānijas iestāžu aplēsēm šo pakalpojumu
kopējās izmaksas ir EUR 2 109 093, no kuriem izdevumi
par individualizētajiem pakalpojumiem sasniedz EUR 1 972 381
un izdevumi par EGF īstenošanu ir EUR 136 712 (6,48 % no
kopējās summas). Kopējais no EGF pieprasītais
finansējums ir EUR 1 370 910 (65 % no
kopējām izmaksām).
 Darbības || Aprēķinātais darbinieku skaits mērķgrupā || Aprēķinātās izmaksas uz vienu darbinieku mērķgrupā (EUR) || Kopējās izmaksas (EGF un valsts līdzfinansējums) (EUR) 
 Individualizētie pakalpojumi (Regulas (EK) Nr. 1927/2006 3. panta pirmā daļa) 
 Kvalifikācijas un kompetences novērtējums || 110 || 537 || 59 070 
 Nekvalificēta darbaspēka vispārējā izglītošana || 50 || 6 040 || 302 000 
 Nekvalificēta darbaspēka profesionālā apmācība || 60 || 8 054 || 483 240 
 Kvalificēta darbaspēka profesionālā apmācība || 11 || 12 904 || 141 944 
 Tehniskie kursi tehniķiem || 20 || 10 738 || 214 760 
 Īpaši kursi vadītājiem un inženieriem || 6 || 4 295 || 25 770 
 Sagatavošanas kursi nākamajiem uzņēmējiem || 20 || 1 342 || 26 840 
 Uzņēmējdarbības plānošana un konsultācijas || 10 || 1 275 || 12 750 
 Individuāla iekārtošana darbā || 20 || 1 342 || 26 840 
 Dienas nauda || 153 || 4 439 || 679 167 
 Individualizēto pakalpojumu starpsumma ||   || 1 972 381 
 EGF īstenošanas izdevumi (Regulas (EK) Nr. 1927/2006 3. panta trešā daļa) 
 Sagatavošanas darbības un administrēšana ||   || 59 866 
 Pārvaldība ||   || 32 886 
 Informācija un publicitāte ||   || 18 792 
 Novērtēšana ||   || 20 134 
 Kontroles pasākumi ||   || 5034 
 EGF īstenošanas izdevumu starpsumma ||   || 136 712 
 Kopējās lēstās izmaksas ||   || 2 109 093 
 EGF finansējums (65 % no kopējām izmaksām) ||   || 1 370 910 
37.         Dānija apliecina, ka
iepriekš minētie pasākumi papildina darbības, ko finansē no
struktūrfondiem, un ir ieviesti mehānismi, lai novērstu
dubultās finansēšanas iespējamību no ES fondiem.
Datums(-i), kad tika sākti vai kad
plānots sākt individualizētos pakalpojumus atlaišanas skartajiem
darbiniekiem
38.         Dānija 2012. gada 21. martā
sāka sniegt attiecīgajiem darbiniekiem individualizētos
pakalpojumus no saskaņotās paketes, kuru ierosināts
līdzfinansēt no EGF. Tāpēc minētajā
dienā sākas piemērotības periods palīdzībai, kuru
varētu piešķirt no EGF.
Procedūras apspriedēm ar
sociālajiem partneriem
39.         Pēc paziņojuma par
paredzēto Flextronics Denmark slēgšanu nodarbinātības
centrs ierosināja izveidot darba grupu. Uzņēmuma
pārstāvji, darbinieki, nodarbinātības centra un
arodbiedrības F3 pārstāvji regulāri tikās un
saskaņoja pieteikuma projektu, kuru bija ierosinājusi darba grupa un
nodarbinātības centrs. Nodarbinātības centrā notika
arī pastāvīgs dialogs ar sociālajiem partneriem par
piedāvāto pakalpojumu kvalitāti un atbilstību.
40.         Dānijas iestādes
apliecināja, ka ir ievērotas valsts un ES tiesību aktos
noteiktās prasības par kolektīvo atlaišanu.
Informācija par darbībām,
kas ir obligātas saskaņā ar valsts tiesību aktiem vai
koplīgumiem
41.         Saskaņā ar
Regulas (EK) Nr. 1927/2006 6. pantā noteiktajiem
kritērijiem Dānijas iestādes pieteikumā:
·      apstiprināja, ka EGF finansiālais ieguldījums
neaizvieto pasākumus, par ko atbild uzņēmumi saskaņā
ar valsts tiesību aktiem vai koplīgumiem;
·      pierādīja, ka ar darbībām atbalsta
individuālus darbiniekus un tās neizmanto uzņēmumu vai
nozaru pārstrukturēšanai;
·      apliecināja, ka iepriekš minētās piemērotās
darbības netiek finansētas no citiem ES finanšu instrumentiem.
Pārvaldības un kontroles
sistēmas 
42.         Dānija paziņoja
Komisijai, ka finansiālo ieguldījumu pārvaldīs un
kontrolēs tās pašas iestādes, kas pārvalda un kontrolē
Eiropas Sociālā fonda (ESF) finansējumu Dānijā.
Finansējums
43.         Pamatojoties uz Dānijas
pieteikumu, ierosinātais EGF finansējums saskaņotajai
individualizēto pakalpojumu paketei (tostarp izdevumi EGF
īstenošanai) ir EUR 1 370 910, kas ir 65 % no
kopējām izmaksām. Komisijas ierosinātais
piešķīrums no fonda ir noteikts, balstoties uz Dānijas sniegto
informāciju.
44.         Ņemot vērā EGF
ieguldījuma maksimālo iespējamo apjomu, kas noteikts
saskaņā ar Regulas (EK) Nr. 1927/2006 10. panta 1. punktu,
kā arī iespējas pārdalīt apropriācijas, Komisija
ierosina izmantot EGF līdzekļus visā iepriekš
minētās summas apmērā, piešķirot līdzekļus
atbilstoši finanšu shēmas 1.a pozīcijai.
45.         Ņemot vērā
ierosināto finansiālā ieguldījuma apjomu, vairāk
nekā 25 % no EGF rezervētā maksimālā gada
apjoma būs pieejami piešķīrumiem pēdējos četros
gada mēnešos, kā noteikts Regulas (EK) Nr. 1927/2006 12. panta
6. punktā.
46.         Komisija, nākot
klajā ar šo priekšlikumu par EGF izmantošanu, sāk
vienkāršoto trīspusējo sarunu procedūru atbilstoši 2006. gada
17. maija Iestāžu nolīguma 28. punkta prasībām,
lai nodrošinātu abu budžeta lēmējinstitūcijas iestāžu
vienošanos par vajadzību izmantot EGF un par nepieciešamo summu.
Komisija aicina pirmo no abām budžeta lēmējinstitūcijas
iestādēm, kas atbilstīgā politiskā līmenī
panāk vienošanos par EGF izmantošanas priekšlikuma projektu,
informēt otru iestādi un Komisiju par tās nodomiem.
Nesaskaņu gadījumā tiks sasaukta oficiāla
trīspusēja sanāksme ar budžeta lēmējinstitūcijas
abām iestādēm.
47.         Komisija atsevišķi
iesniedz līdzekļu pārvietojuma pieprasījumu, lai tos
iekļautu 2012. gada budžeta īpašajās saistību
apropriācijās, kā to paredz 2006. gada 17. maija
Iestāžu nolīguma 28. punkts.
Maksājumu apropriāciju avots 
48.         Maksājumu
apropriāciju summa, kas sākotnēji iekļauta budžeta
pozīcijā 04 05 01, 2012. gadā tiks pilnībā izmantota
pēc tam, kad abas budžeta lēmējinstitūcijas iestādes
būs pieņēmušas līdz šim iesniegtos priekšlikumus par EGF
izmantošanu, un tādējādi tā ir nepietiekama, lai segtu
šajā pieteikumā norādīto summu. Būs nepieciešams
palielināt EGF budžeta pozīcijas maksājumu
apropriācijas, izdarot pārvedumu, ja varēs atrast pieejamu
apropriāciju avotu, vai arī izdarot budžeta grozījumus.
Apropriācijas no šīs budžeta pozīcijas tiks izmantotas, lai
segtu EUR 1 370 910, kas nepieciešami šim pieteikumam.
Priekšlikums
EIROPAS PARLAMENTA UN PADOMES LĒMUMS
par Eiropas Globalizācijas
pielāgošanās fonda izmantošanu saskaņā ar 28. punktu
Eiropas Parlamenta, Padomes un Komisijas 2006. gada 17. maija
Iestāžu nolīgumā par budžeta disciplīnu un pareizu finanšu
pārvaldību (pieteikums EGF/2011/013 DK/Flextronics no
Dānijas)
EIROPAS PARLAMENTS UN EIROPAS
SAVIENĪBAS PADOME,
ņemot vērā Līgumu par
Eiropas Savienības darbību,
ņemot vērā Eiropas Parlamenta,
Padomes un Komisijas 2006. gada 17. maija Iestāžu nolīgumu
par budžeta disciplīnu un pareizu finanšu pārvaldību[8] un jo īpaši tā 28. punktu,
ņemot vērā Eiropas Parlamenta
un Padomes 2006. gada 20. decembra Regulu (EK) Nr. 1927/2006
par Eiropas Globalizācijas pielāgošanās fonda izveidi[9] un jo īpaši tās 12. panta
3. punktu,
ņemot vērā Eiropas Komisijas
priekšlikumu[10],
tā kā:
(1)       Eiropas Globalizācijas
pielāgošanās fonds (EGF) tika izveidots, lai sniegtu papildu
atbalstu darbiniekiem, kuru atlaišana ir saistīta ar globalizācijas
izraisītām lielām strukturālām izmaiņām
pasaules tirdzniecības modeļos, un lai palīdzētu
viņiem atkal iesaistīties darba tirgū.
(2)       Attiecībā uz
pieteikumiem, kas iesniegti no 2009. gada 1. maija līdz 2011. gada
30. decembrim, EGF darbības joma ir paplašināta,
iekļaujot tajā atbalstu darbiniekiem, kuru atlaišana ir tieši
saistīta ar pasaules finanšu un ekonomikas krīzi.
(3)       Saskaņā ar 2006. gada
17. maija Iestāžu nolīgumu EGF var izmantot,
nepārsniedzot maksimālo summu, kas ir EUR 500 miljoni
gadā.
(4)       Dānija 2011. gada 21. decembrī
iesniedza pieteikumu par EGF izmantošanu attiecībā uz
darbinieku atlaišanu uzņēmumā Flextronics International
Denmark A/S un 2012. gada 23. augustā pieteikumu
papildināja, iesniedzot papildu informāciju. Šis pieteikums atbilst
Regulas (EK) Nr. 1927/2006 10. panta prasībām par
finansiālo ieguldījumu noteikšanu. Tādēļ Komisija
ierosina piešķirt līdzekļus EUR 1 370 910
apmērā.
(5)       Tādēļ EGF
būtu jāizmanto, lai sniegtu finansiālu ieguldījumu
saistībā ar Dānijas iesniegto pieteikumu,
IR PIEŅĒMUŠI ŠO LĒMUMU.
1. pants
Eiropas Savienības 2012. finanšu gada
vispārējā budžetā izmanto Eiropas Globalizācijas
pielāgošanās fondu (EGF), lai piešķirtu EUR 1 370 910
saistību un maksājumu apropriācijām.
2. pants
Šo lēmumu publicē Eiropas
Savienības Oficiālajā Vēstnesī.
Briselē,
Eiropas Parlamenta vārdā –                         Padomes
vārdā –
priekšsēdētājs                                                priekšsēdētājs
[1]               OV C 139, 14.6.2006., 1. lpp.
[2]               OV L 406, 30.12.2006., 1. lpp.
[3]               Atbilstīgi Regulas (EK) Nr. 1927/2006 3. panta
trešajai daļai.
[4]               http://www.circuitsassembly.com/cms/component/content/article/159/10901-ems-top-50
[5]               http://investors.flextronics.com/phoenix.zhtml?c=98555&p=irol-irhome
[6]               http://www.electronics.ca
[7]               http://www.newinsight.dk/en/projekter/vis/projectName/analyse-af-virksomhedernes-kompetencebehov-i-holstebro-skive-struer-og-lemvig
[8]               OV C 139, 14.6.2006., 1. lpp.
[9]               OV L 406, 30.12.2006., 1. lpp.
[10]             OV C […], […],
[…]. lpp.